title: Регламент за изпълнение (ЕС) 2016/480 на Комисията от 1 април 2016 година за установяване на общи правила относно взаимното свързване на националните електронни регистри на пътнотранспортни предприятия и за отмяна на Регламент (ЕС) № 1213/2010 (Текст от значение за ЕИП)

text:
               2.4.2016

               BG

               Официален вестник на Европейския съюз

               L 87/4

         РЕГЛАМЕНТ ЗА ИЗПЪЛНЕНИЕ (ЕС) 2016/480 НА КОМИСИЯТА
   от 1 април 2016 година
   за установяване на общи правила относно взаимното свързване на националните електронни регистри на пътнотранспортни предприятия и за отмяна на Регламент (ЕС) № 1213/2010
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1071/2009 на Европейския парламент и на Съвета от 21 октомври 2009 г. за установяване на общи правила относно условията, които трябва да бъдат спазени за упражняване на професията автомобилен превозвач, и за отмяна на Директива 96/26/ЕО на Съвета (1), и по-специално член 16, параграф 5 от него,
   като има предвид, че:

               (1)

               В член 16, параграф 1 от Регламент (ЕО) № 1071/2009 се определя задължение на държавите членки да поддържат национален електронен регистър на предприятията за автомобилни превози, които са получили разрешение от компетентен орган във връзка с упражняване на професията автомобилен превозвач. Достъп до съответните данни, съдържащи се в националните електронни регистри, следва да бъде предоставен на всички компетентни органи на останалите държави членки. В член 16, параграфи 5 и 6 от Регламент (ЕО) № 1071/2009 се изисква националните електронни регистри да бъдат свързани помежду си в срок до 31 декември 2012 г., като на Комисията се възлага мандат да приеме общи правила относно това свързване. Въз основа на този мандат Комисията прие Регламент (ЕС) № 1213/2010 (2), с цел да подпомогне взаимното свързване на националните електронни регистри чрез система за обмен на съобщения, наречена ERRU (Европейски регистър на предприятията за автомобилни превози). Тази система започна да функционира на 31 декември 2012 г.

               (2)

               През последните три години от експлоатацията на ERRU Комисията, заедно с експерти от държавите членки, установи редица аспекти на практическото използване на системата ERRU, които не отговарят напълно на съответните административни процедури, установени в държавите членки.

               (3)

               Поради това е необходимо да се предприемат мерки за отстраняване на установените слабости в ежедневното функциониране на ERRU, така че системата да бъде приведена в съответствие с отнасящите се за нея разпоредби на Регламент (ЕО) № 1071/2009, Регламент (ЕО) № 1072/2009 на Европейския парламент и на Съвета (3) и Регламент (ЕО) № 1073/2009 на Европейския парламент и на Съвета (4), както и за да бъде гарантирано, че системата ERRU се използва по еднакъв начин от компетентните органи на цялата територия на ЕС. Освен това е необходимо да се адаптират съществуващите правила с оглед на техническия и научния напредък.

               (4)

               С Регламент (ЕС) 2016/403 на Комисията (5) по отношение на класификацията на тежките нарушения на правилата на Съюза се определя нов списък на категориите, видовете и степените на тежест на тежките нарушения на правилата на Съюза, които (в допълнение към тези, определени в приложение IV към Регламент (ЕО) № 1071/2009) могат да доведат до загуба на добрата репутация на предприятието за автомобилни превози или на ръководителя на транспортната дейност. Поради това е необходимо да се предостави възможност за предаване на информация за новия списък от нарушения посредством ERRU.

               (5)

               Разпоредбите относно защитата на личните данни, по-специално тези от Директива 95/46/ЕО на Европейския парламент и на Съвета (6), се прилагат по отношение на обработването на всички лични данни, събирани съгласно Регламент (ЕО) № 1071/2009. По-специално държавите членки трябва да приложат подходящи мерки за сигурност с цел предотвратяване на злоупотреби с лични данни.

               (6)

               Когато е приложимо, разпоредбите относно защитата на личните данни, по-специално установените с Регламент (ЕО) № 45/2001 на Европейския парламент и на Съвета (7), се прилагат по отношение на обработката на всички лични данни, събирани съгласно Регламент (ЕО) № 1071/2009.

               (7)

               Поради значителното количество промени, които следва да бъдат направени в общите правила за осъществяване на взаимното свързване на националните електронни регистри, е необходимо Регламент (ЕС) № 1213/2010 да бъде заменен с нов акт. Поради това Регламент (ЕС) № 1213/2010 следва да бъде отменен.

               (8)

               Мерките, предвидени в настоящия регламент, са в съответствие със становището на комитета по член 42, параграф 1 от Регламент (ЕС) № 165/2014 на Европейския парламент и на Съвета (8),

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   С настоящия регламент се установяват изисквания по отношение на свързването на националните електронни регистри на предприятията за автомобилни превози към съобщителната система ERRU, съгласно определеното в член 16, параграф 5 от Регламент (ЕО) № 1071/2009.
   Член 2
   Определения
   За целите на настоящия регламент освен определенията, установени в член 2 от Регламент (ЕО) № 1071/2009, се прилагат следните определения:

               а)

               „ERRU (Европейски регистър на предприятията за автомобилни превози)“ означава система за взаимно свързване на националните електронни регистри, създадена в съответствие с член 16, параграф 5 от Регламент (ЕО) № 1071/2009;

               б)

               „асинхронен интерфейс“ означава процес, при който съобщението в отговор на дадено искане се връща чрез нова HTTP връзка;

               в)

               „циркулярно търсене“ означава съобщение за искане от държава членка, адресирано до всички други държави членки;

               г)

               „централен възел“ означава информационната система, позволяваща препращането на съобщения чрез ERRU между държавите членки;

               д)

               „УПК“ означава удостоверение за професионална компетентност, както е посочено в член 8, параграф 8 от Регламент (ЕО) № 1071/2009;

               е)

               „държава членка на нарушението“ означава държавата членка, в която дадено предприятие за превози е извършило нарушение;

               ж)

               „държава членка на установяване“ означава държавата членка, в която е установено дадено предприятие;

               з)

               „национална система“ означава информационната система, създадена във всяка държава членка за целите на изпращането, обработването и отговарянето на съобщения чрез ERRU;

               и)

               „синхронен интерфейс“ означава процес, при който съобщението в отговор на дадено искане се връща чрез същата HTTP връзка, която е използвана за искането;

               й)

               „отправяща искане държава членка“ означава държавата членка, изпращаща искане или уведомление, което след това се препраща към отговарящите държави членки;

               к)

               „отговаряща държава членка“ означава държавата членка, към която е отправено искането или уведомлението чрез ERRU.

         Член 3
   Задължение за свързване към ERRU
   Държавите членки осъществяват взаимното свързване на националните електронни регистри, посочени в член 16 от Регламент (ЕО) № 1071/2009, към ERRU в съответствие с процедурите и техническите изисквания, определени в настоящия регламент.
   Член 4
   Технически спецификации
   Съобщителната система ERRU трябва да отговаря на техническите спецификации, определени в приложения от I до VII към настоящия регламент.
   Член 5
   Използване на ERRU
   1.   Когато обменят информация чрез ERRU, компетентните органи следват процедурите, установени в приложение VIII към настоящия регламент.
   2.   Държавите членки предоставят на своите контролни органи, отговарящи за пътните проверки, достъп до функционалните възможност на ERRU за проверка на лиценза на Общността.
   3.   В случаите, когато в пътните проверки участват няколко национални контролни органа, държавата членка решава на кои от тези органи да предостави достъпа, посочен в параграф 2.
   Член 6
   Отмяна
   Регламент (ЕС) № 1213/2010 се отменя, считано от датата на прилагане на настоящия регламент. Позоваванията на отменения регламент се считат за позовавания на настоящия регламент.
   Член 7
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 30 януари 2019 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 април 2016 година.

            За Комисията

            Председател

         Jean-Claude JUNCKER

      (1)  ОВ L 300, 14.11.2009 г., стр. 51.

      (2)  Регламент (ЕС) № 1213/2010 на Комисията от 16 декември 2010 г. за установяване на общи правила относно свързването на националните електронни регистри на пътнотранспортни предприятия (ОВ L 335, 18.12.2010 г., стр. 21).

      (3)  Регламент (ЕО) № 1072/2009 на Европейския парламент и на Съвета от 21 октомври 2009 г. относно общите правила за достъп до пазара на международни автомобилни превози на товари (ОВ L 300, 14.11.2009 г., стр. 72) .

      (4)  Регламент (ЕО) № 1073/2009 на Европейския парламент и на Съвета от 21 октомври 2009 г. относно общите правила за достъп до международния пазар на автобусни превози и за изменение на Регламент (ЕО) № 561/2006 (ОВ L 300, 14.11.2009 г., стр. 88).

      (5)  Регламент (ЕС) 2016/403 на Комисията от 18 март 2016 г. за допълнение на Регламент (ЕО) № 1071/2009 на Европейския парламент и на Съвета по отношение на класификацията на тежките нарушения на правилата на Съюза, които могат да доведат до загуба на добрата репутация на автомобилния превозвач, и за изменение на приложение III към Директива 2006/22/ЕО на Европейския парламент и на Съвета (ОВ L 74, 19.3.2016 г., стр. 8).

      (6)  Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31).

      (7)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (8)  Регламент (ЕС) № 165/2014 на Европейския парламент и на Съвета от 4 февруари 2014 г. относно тахографите в автомобилния транспорт, за отмяна на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт и за изменение на Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт (ОВ L 60, 28.2.2014 г., стр. 1).

      ПРИЛОЖЕНИЕ I

         ОБЩИ АСПЕКТИ НА ERRU

      1.   АРХИТЕКТУРА
      Системата ERRU трябва да се състои от следните части:

                  1.1.

                  Централен възел, който трябва да може да приеме искане от отправящата искането държава членка, да го валидира и да го обработи, като го препрати на отговарящите държави членки. Централният възел ще изчаква отговор от всяка отговаряща държава членка, ще обединява всички отговори и ще изпраща обединения отговор на отправилата искането държава членка.

                  1.2.

                  По една национална система във всяка държава членка, която трябва да разполага с интерфейс, способен както да изпраща искания до централния възел, така и да получава съответните отговори. Националните системи могат да използват собствен или закупен софтуер за изпращането и получаването на съобщения от централния възел.

                  1.3.

                  Като алтернатива на точка 1.1 държавите членки могат да решат да използват съвместима търговска мрежа за обмен на съобщения помежду си. В този случай всеки компетентен орган ще предоставя на централния възел статистически данни за съобщенията, обменяни в рамките на тази мрежа.

            2.   УПРАВЛЕНИЕ
      2.1.   Централният възел се управлява от Комисията, която отговаря за техническата експлоатация и поддръжката на този възел.
      2.2.   Централният възел не трябва да съхранява данни за период, по-дълъг от шест месеца, освен протоколиращите работата данни и статистическите данни, посочени в приложение VII.
      2.3.   Централният възел не трябва да предоставя достъп до лични данни, освен на упълномощени служители на Комисията, когато това е необходимо за целите на поддръжката и отстраняването на повреди.
      2.4.   Държавите членки отговарят за:

                  2.4.1.

                  Изграждането и управлението на своите национални системи, включително на интерфейса с централния възел.

                  2.4.2.

                  Монтирането и поддържането на съответната национална система, както по отношение на апаратната част (хардуер), така и по отношение на програмното осигуряване (софтуер), независимо дали са собствени или закупени.

                  2.4.3.

                  Поддържането на оперативната съвместимост на националната им система с централния възел, включително управлението на съобщенията за грешка, получени от централния възел.

                  2.4.4.

                  Вземането на всички мерки за гарантиране на поверителността, надеждността и разполагаемостта на информацията.

                  2.4.5.

                  Експлоатирането на националните системи в съответствие с нивата на обслужване, посочени в приложение VI.

            2.5.   Уебпортал MOVEHUB
      Комисията предоставя уебприложение със сигурен достъп, наричано „уебпортал MOVEHUB“, което да предоставя поне следните услуги:

                  а)

                  статистика за разполагаемостта на националната система на държавата членка;

                  б)

                  уведомяване за дейности по поддръжката на централния възел и националните системи на държавите членки;

                  в)

                  агрегирани доклади;

                  г)

                  управление на данните за контакт;

                  д)

                  схеми XSD.

            2.6.   Управление на данните за контакт
      Функционалните възможности за управление на данните за контакт ще дават възможност на всяка държава членка да управлява данните за контакт за различни свои потребители (отговорни за вземането на решения лица, бизнес потребители, оперативни и технически потребители), като компетентният орган на всяка държава членка ще е отговорен за поддържането на нейните собствени данни за контакт. Ще бъде възможно да се разглеждат, но не и да се променят данните за контакти на другите държави членки.

      ПРИЛОЖЕНИЕ II

         ФУНКЦИОНАЛНИ ВЪЗМОЖНОСТИ НА СИСТЕМАТА ERRU

                  1.

                  Системата ERRU трябва да осигурява следните функционални възможности:

                              1.1.

                              Проверка на добрата репутация (CGR): позволява на отправящата искане държава членка да изпрати запитване към една или всички отговарящи държави членки, за да определи пригодността на даден ръководител на транспортна дейност и по този начин на разрешението за работа на предприятие за превози.

                              1.2.

                              Уведомление за нарушение (INF): позволява на държавата членка на нарушението да уведоми държавата членка на установяване, че предприятието за превози е извършило тежко нарушение, както е посочено в член 6, параграф 2, буква б) от Регламент (ЕО) № 1071/2009. То позволява също на държавата членка на нарушението да поиска налагането на санкции на предприятието за превози в държавата членка на установяване.

                              1.3.

                              Проверка на лиценз на Общността (CCL): позволява на отправящата искане държава членка да изпрати запитване към отговарящата държава членка (т.е. държавата членка на установяване), за да определи дали дадено предприятие за превози работи с валиден лиценз на Общността.

                  2.

                  Включват се и други видове съобщения, които се считат за подходящи за ефективното функциониране на ERRU, като например уведомления за грешка.

      ПРИЛОЖЕНИЕ III

         РАЗПОРЕДБИ ОТНОСНО СЪОБЩЕНИЯТА НА ERRU

      1.   ОБЩИ ТЕХНИЧЕСКИ ИЗИСКВАНИЯ
      1.1.   Централният възел ще предоставя както синхронен, така и асинхронен интерфейс за обмен на съобщения. Държавите членки могат да изберат най-подходящата технология за свързване на своите собствени приложения.
      1.2.   Всички съобщения, разменяни между централния възел и националните системи, трябва да са кодирани по UTF-8.
      1.3.   Държавите членки ще вземат мерки техните национални системи да бъдат в състояние да приемат и обработват съобщения с гръцки или кирилски знаци.
      2.   СТРУКТУРА НА СЪОБЩЕНИЯТА XML И СХЕМАТИЧНО СТРУКТУРНО ОПИСАНИЕ XSD (SCHEMA DEFINITION)
      2.1.   Общата структура на съобщенията XML трябва да е в съответствие с формàта, определен от схемите XSD, инсталирани в централния възел.
      2.2.   Централният възел и националните системи трябва да предават и приемат съобщения, чийто формат отговаря на предвидената за съобщенията схема XSD.
      2.3.   Националните системи трябва да могат да изпращат, приемат и обработват всички съобщения, съответстващи на всяка от функционалните възможности, посочени в приложение II.
      2.4.   Съобщенията XML трябва да отговарят поне на минималните изисквания, определени в допълнението към настоящото приложение.

         Допълнение

            Минимални изисквания за съдържанието на съобщенията XML

                     Обща заглавна част

                     Задължително

                     Версия

                     Официалната версия на спецификациите XML ще се посочва чрез мястото за име, дефинирано в XSD на съобщението, както и в атрибута за версия на заглавния елемент на съобщението XML. Номерът на версията („n.m“) ще се определя като постоянна стойност във всяка версия на файла „XML Schema Definition“ (xsd).

                     Да

                     Идентификатор за изпитване

                     Незадължителен идентификатор за изпитване. Инициаторът на изпитването попълва идентификатора и всички участници в работния процес препращат/връщат същия идентификатор. При реална експлоатация той следва да бъде игнориран и да не се използва, ако бъде предоставен.

                     Не

                     Технически идентификатор

                     Универсален уникален идентификатор (UUID), еднозначно определящ всяко отделно съобщение. Изпращачът генерира UUID и попълва този атрибут. Тези данни не се използват за търговски дейности.

                     Да

                     Идентификатор на работния процес

                     Идентификаторът на работния процес (workflowId) представлява UUID и следва да бъде генериран от изпращащата искането държава членка. Този идентификатор се използва след това във всички съобщения с цел съгласуване на работния процес.

                     Да

                     Изпратено на

                     Дата и час (UTC) на изпращане на съобщението.

                     Да

                     Момент на изтичане на сесията

                     Това е незадължителен атрибут за дата и час (във формат UTC). Тази стойност се задава само от централния възел за препратени искания. Тя информира отговарящата държава членка за момента, в който ще изтече сесията на искането. Не е необходимо наличието на такава стойност в MS2TCN_<x>_Req и в съобщенията за отговор. Тя е незадължителна, така че може да се използва едно и също определение за заглавната част за всички видове съобщения, независимо от това дали се изисква атрибутът timeoutValue.

                     Не

                     От (подател)

                     Кодът ISO 3166-1 Alpha 2 на държавата членка, изпращаща съобщението, или „ЕС“.

                     Да

                     До (получател)

                     Кодът ISO 3166-1 Alpha 2 на държавата членка, до която се изпраща съобщението, или „ЕС“.

                     Да

            Проверка на добрата репутация

                     Искане за проверка на добрата репутация

                     Задължително

                     Идентификатор на обработваното досие

                     Сериен или референтен номер за идентифициране на всяко отделно искане.

                     Да

                     Изпращащ искането компетентен орган

                     Компетентният орган, изпратил искането за търсене.

                     Да

                        Данни за ръководител на транспортна дейност

                        Да, ако липсват данни за УПК

                     Фамилно име

                     Фамилното име или имена на ръководителя на транспортна дейност, както е посочено в УПК.

                     Да

                     Собствено име

                     Пълното име на ръководителя на транспортна дейност, както е посочено в удостоверението за професионална компетентност.

                     Да

                     Дата на раждане

                     Дата на раждане на ръководителя на транспортна дейност във формат ISO 8601 (ГГГГ-ММ-ДД).

                     Да

                     Място на раждане

                     Място на раждане на ръководителя на транспортна дейност.

                     Не

                        Данни за УПК

                        Да, ако липсват данни за ръководителя на транспортна дейност

                     Номер на УПК

                     Номер на удостоверението за професионална компетентност

                     Да

                     Дата на издаване на УПК.

                     Дата на издаване на УПК във формат ISO 8601 (ГГГГ-ММ-ДД).

                     Да

                     Държава на издаване на УПК

                     Държава на издаване на УПК във формат ISO 3166-1 alpha 2.

                     Да

                     Отговор на искане за проверка на добрата репутация

                     Задължително

                     Идентификатор на обработваното досие

                     Сериен или референтен номер, който съответства на идентификатора на обработваното досие от искането.

                     Да

                     Изпращащ искането компетентен орган

                     Компетентният орган, изпратил искането за търсене.

                     Да

                     Отговарящ компетентен орган

                     Компетентният орган, отговорил на искането за търсене.

                     Да

                     Код за състояние

                     Код за състояние на търсенето (напр. резултатно, безрезултатно, грешка и т.н.).

                     Да

                     Съобщение за състоянието

                     Обяснително описание на състоянието (ако е необходимо).

                     Не

                        Намерени данни за ръководител на транспортна дейност

                        Да, ако е намерен код за състояние

                     Фамилно име

                     Фамилното име или имена на ръководителя на транспортна дейност, както е записано в регистъра.

                     Да

                     Собствено име

                     Пълното име на ръководителя на транспортна дейност, както е записано в регистъра.

                     Да

                     Дата на раждане

                     Дата на раждане на ръководителя на транспортна дейност във формат ISO 8601 (ГГГГ-ММ-ДД), както е записана в регистъра.

                     Да

                     Място на раждане

                     Мястото на раждане на ръководителя на транспортна дейност, както е записано в регистъра.

                     Да

                     Номер на УПК

                     Номер на удостоверението за професионална компетентност, както е записан в регистъра.

                     Да

                     Дата на издаване на УПК

                     Дата на издаване на УПК във формат ISO 8601 (ГГГГ-ММ-ДД), както е записана в регистъра.

                     Да

                     Държава на издаване на УПК

                     Държава на издаване на УПК във формат ISO 3166-1 alpha 2, както е записана в регистъра.

                     Да

                     Общ брой на управляваните предприятия

                     Броят на предприятията за превози, с които се свързва ръководителят на транспортна дейност.

                     Да

                     Общ брой на управляваните превозни средства

                     Общият брой на превозните средства, с които се свързва ръководителят на транспортна дейност.

                     Да

                     Пригодност

                     Посочва се „пригоден“ или „непригоден“.

                     Да

                     Крайна дата на непригодността

                     Крайна дата на непригодността на ръководителя на транспортна дейност във формат ISO 8601 (ГГГГ-ММ-ДД). Прилага се, ако е посочено „непригоден“.

                     Не

                     Метод за търсене

                     Методът, използван за намиране на ръководителя на транспортна дейност: NYSIIS, УПК, свободно избрани критерии.

                     Да

                        Предприятие за превози (за всеки намерен ръководител на транспортна дейност)

                        Да, ако броят на управляваните предприятия е > 0

                     Наименование на предприятието за превози

                     Наименованието на предприятието за превози (наименование и правна форма), както е записано в регистъра.

                     Да

                     Адрес на предприятието за превози

                     Адресът на предприятието за превози (адрес, пощенски код, град, държава), както е записан в регистъра.

                     Да

                     Номер на лиценза на Общността

                     Серийният номер на лиценза на Общността, притежаван от предприятието за превози, както е записан в регистъра.

                     Да

                     Състояние на лиценза на Общността

                     Състоянието на лиценза на Общността, притежаван от предприятието за превози, както е записано в регистъра.

                     Да

                     Управлявани превозни средства

                     Броят на управляваните превозни средства, както е записан в регистъра.

                     Да

            Уведомление за нарушение

                     Искане за уведомление за нарушение

                     Задължително

                     Идентификатор на обработваното досие

                     Сериен или референтен номер за идентифициране на всяко отделно искане.

                     Да

                     Уведомяващ орган

                     Компетентният орган, издаващ уведомлението за нарушение.

                     Да

                        Предприятие за превози

                        Да

                     Наименование на предприятието за превози

                     Наименованието на предприятието за превози, по отношение на което се регистрира случаят на нарушение.

                     Да

                     Номер на лиценза на Общността

                     Серийният номер на завереното копие на лиценза на Общността на предприятието за превози.

                     Да

                     Регистрационен номер на превозното средство

                     Регистрационният номер на превозното средство, с което е извършено нарушението.

                     Да

                     Държава на регистрация на превозното средство

                     Държавата, в която е регистрирано превозното средство

                     Да

                        Тежко нарушение

                        Да

                     Дата на нарушението

                     Дата на нарушението във формат ISO 8601. (ГГГГ-ММ-ДД)

                     Да

                     Категория

                     Категорията на нарушението:

                                 —

                                 MSI — най-тежко нарушение

                                 —

                                 VSI — много тежко нарушение

                                 —

                                 SI — тежко нарушение

                     Да

                     Вид нарушение

                     В съответствие с класификацията, предоставена в приложение IV към Регламент (ЕО) № 1071/2009 и приложение I към Регламент (ЕС) № 2016/403

                     Да

                     Дата на проверката

                     Датата на проверката, при която нарушението е било установено във формат ISO 8601 (ГГГГ-ММ-ДД).

                     Да

                        Наложена санкция (за всяко тежко нарушение)

                        Да

                     Идентификатор на наложената санкция

                     Серийният номер на отделната наложена санкция.

                     Да

                     Дата на окончателното решение

                     Датата на окончателното решение за наложената санкция във формат ISO 8601 (ГГГГ-ММ-ДД).

                     Да

                     Вид на наложената санкция

                     Посочва се една от следните санкции:

                                 —

                                 101 — „Предупреждение“

                                 —

                                 201 — „Временна забрана за каботажни превози“

                                 —

                                 202 — „Глоба“

                                 —

                                 203 — „Забрана“

                                 —

                                 204 — „Спиране от движение“

                                 —

                                 102 — „Друга“

                     Да

                     Начална дата

                     Началната дата на наложената санкция във формат ISO 8601 (ГГГГ-ММ-ДД).

                     Не

                     Крайна дата

                     Крайната дата на наложената санкция във формат ISO 8601 (ГГГГ-ММ-ДД).

                     Не

                     Изпълнено

                     Да/Не

                     Да

                        Поискана санкция (за всяко тежко нарушение)

                        Не

                     Идентификатор на поисканата санкция

                     Серийният номер на отделната поискана санкция.

                     Да

                     Вид на поисканата санкция

                     Посочва се една от следните санкции:

                                 —

                                 101 — „Предупреждение“

                                 —

                                 301 — „Временно отнемане на някои или на всички заверени копия на лиценза на Общността“

                                 —

                                 302 — „Постоянно отнемане на някои или на всички заверени копия на лиценза на Общността“

                                 —

                                 303 — „Временно отнемане на лиценза на Общността“

                                 —

                                 304 — „Постоянно отнемане на лиценза на Общността“

                                 —

                                 305 — „Временно прекратяване на издаването на атестации за водач на моторно превозно средство“

                                 —

                                 306 — „Отнемане на атестации за водач на моторно превозно средство“

                                 —

                                 307 — „Налагане на допълнителни условия за издаването на атестации за водач на моторно превозно средство, за да се предотвратят злоупотребите с тях“

                     Да

                     Продължителност

                     Продължителност на поисканите санкции (календарни дни).

                     Не

                     Отговор относно уведомление за нарушение

                     Задължително

                     Идентификатор на обработваното досие

                     Сериен или референтен номер, който съответства на идентификатора на обработваното досие от искането.

                     Да

                     Издаващ орган

                     Компетентният орган, изпратил оригиналното уведомление за нарушение.

                     Да

                     Лицензиращ орган

                     Компетентният орган, отговарящ на уведомлението за нарушение.

                     Да

                     Код за състояние

                     Код за състояние на отговора на уведомлението за нарушение (напр. намерено, ненамерено, грешка и т.н.).

                     Да

                     Съобщение за състояние

                     Обяснително описание на състоянието (ако е необходимо).

                     Не

                        Предприятие за превози

                        Да

                     Наименование на предприятието за превози

                     Наименованието на предприятието за превози, както е записано в регистъра.

                     Да

                        Наложена санкция

                        Не

                     Идентификатор на наложената санкция

                     Серийният номер на всяка отделна наложена санкция (посочен в идентификатора на поисканата санкция в уведомлението за нарушение).

                     Да

                     Орган, налагащ санкцията

                     Наименование на органа, налагащ санкцията.

                     Да

                     Наложена

                     Да/Не

                     Да

                     Вид на наложената санкция

                     Посочва се една от следните санкции:

                                 —

                                 101 — „Предупреждение“

                                 —

                                 301 — „Временно отнемане на някои или на всички заверени копия от лиценза на Общността“

                                 —

                                 302 — „Постоянно отнемане на някои или на всички заверени копия от лиценза на Общността“

                                 —

                                 303 — „Временно отнемане на лиценза на Общността“

                                 —

                                 304 — „Постоянно отнемане на лиценза на Общността“

                                 —

                                 305 — „Временно прекратяване на издаването на атестации за водач на моторно превозно средство“

                                 —

                                 306 — „Отнемане на атестации за водач на моторно превозно средство“

                                 —

                                 307 — „Налагане на допълнителни условия за издаването на атестации за водач на моторно превозно средство, за да се предотвратят злоупотребите с тях“

                                 —

                                 102 — „Друга“

                     Да

                     Начална дата

                     Началната дата на наложената санкция във формат ISO 8601 (ГГГГ-ММ-ДД).

                     Не

                     Крайна дата

                     Крайната дата на наложената санкция във формат ISO 8601 (ГГГГ-ММ-ДД).

                     Не

                     Причина:

                     Причина, поради която не е наложена санкция.

                     Не

                     Потвърждение на уведомление за нарушение

                     Задължително

                     Идентификатор на обработваното досие

                     Сериен или референтен номер, който съответства на идентификатора на обработваното досие от уведомлението или отговора.

                     Да

                     Код за състояние

                     Код за състоянието на потвърждението.

                     Да

                     Съобщение за състояние

                     Символен низ на съобщението за състояние

                     Не

                     Издаващ орган

                     За потвърждение от тип „IN_Ack“: в законодателството това поле е представено като „Идентификатор на получаващия компетентен орган“.
                     За потвърждение от тип „IR_Ack“: в законодателството това поле е представено като „Идентификатор на потвърждаващия компетентен орган“.

                     Да

                     Лицензиращ орган

                     За потвърждение от тип „IN_Ack“: в законодателството това поле е представено като „Идентификатор на потвърждаващия компетентен орган“.
                     За потвърждение от тип „IR_Ack“: в законодателството това поле е представено като „Идентификатор на получаващия компетентен орган“.

                     Да

                     Вид на потвърждението

                     Определяне на вида на потвърждението
                     Възможни стойности:

                                 —

                                 „IN_Ack“

                                 —

                                 „IR_Ack“

                     Да

            Проверка на лиценз на Общността

                     Искане за проверка на лиценз на Общността

                     Задължително

                     Идентификатор на обработваното досие

                     Сериен или референтен номер за идентифициране на всяко отделно искане.

                     Да

                     Издаващ орган

                     Компетентният орган, отправящ искането за търсене.

                     Не

                        Предприятие за превози

                        Да

                     Наименование на предприятието за превози

                     Наименованието на предприятието за превози, за чийто лиценз на Общността се изискват данни.

                     Да

                     Номер на лиценза на Общността

                     Серийният номер на завереното копие на лиценза на Общността, за който се изискват данни.

                     Да

                     Регистрационен номер на превозното средство

                     Регистрационният номер на превозното средство, за което е издадено завереното копие на лиценза на Общността.

                     Не

                     Отговор на искане за проверка на лиценз на Общността

                     Задължително

                     Идентификатор на обработваното досие

                     Сериен или референтен номер за идентифициране на всяко отделно искане.

                     Да

                     Издаващ орган

                     Компетентният орган, отправил искането за търсене.

                     Не

                        Предприятие за превози

                        Да

                     Наименование на предприятието за превози

                     Наименованието на предприятието за превози (наименование и правна форма), както е записано в регистъра.

                     Да

                     Адрес на предприятието за превози

                     Адресът на предприятието за превози (адрес, пощенски код, град, държава), както е записан в регистъра.

                     Да

                        Данни за лиценза на Общността

                        Да

                     Номер на лиценза

                     Серийният номер на лиценза на Общността, притежаван от предприятието за превози, както е записан в регистъра.

                     Да

                     Състояние на лиценза

                     Състоянието на лиценза на Общността, притежаван от предприятието за превози, както е записано в регистъра:

                                 —

                                 „Активен“

                                 —

                                 „Временно прекратен“

                                 —

                                 „Отнет“

                                 —

                                 „Изтекъл“

                                 —

                                 „Изгубен/откраднат“

                                 —

                                 „Анулиран“

                                 —

                                 „Върнат“

                     Да

                     Вид лиценз

                     Видът на лиценза, както е записан в регистъра. Посочва се:

                                 —

                                 „Лиценз на Общността за превоз на пътници“

                                 —

                                 „Национален лиценз за превоз на пътници“

                                 —

                                 „Лиценз на Общността за превоз на товари“

                                 —

                                 „Национален лиценз за превоз на товари“

                     Да

                     Начална дата

                     Началната дата на лиценза на Общността.

                     Да

                     Дата на изтичане

                     Датата на изтичане на лиценза на Общността.

                     Да

                     Дата на отнемане

                     Датата на отнемане на лиценза на Общността.

                     Не

                     Дата на временно прекратяване

                     Датата на временно прекратяване на действието на лиценза на Общността.

                     Не

                     Дата на изтичане на временното прекратяване

                     Датата, на която изтича срокът на временното прекратяване на действието на лиценза на Общността.

                     Не

                     Управлявани превозни средства

                     Брой на управляваните превозни средства, както е записан в регистъра.

                     Да

                        Данни за завереното копие

                        Да

                     Номер на лиценза

                     Сериен номер на завереното копие на лиценза на Общността на предприятието за превози, както е вписан в регистъра (това е номерът на лиценза, получен със съобщението за искането).

                     Да

                     Състояние на лиценза

                     Състоянието на завереното копие на лиценза на Общността, притежаван от предприятието за превози, както е записано в регистъра:

                                 —

                                 „Активно“

                                 —

                                 „Временно прекратено“

                                 —

                                 „Отнето“

                                 —

                                 „Изтекло“

                                 —

                                 „Изгубено/откраднато“

                                 —

                                 „Анулирано“

                                 —

                                 „Върнато“

                     Да

                     Вид лиценз

                     Видът на завереното копие на лиценза на Общността, както е записан в регистъра. Посочва се:

                                 —

                                 „Лиценз на Общността за превоз на пътници“

                                 —

                                 „Национален лиценз за превоз на пътници“

                                 —

                                 „Лиценз на Общността за превоз на товари“

                                 —

                                 „Национален лиценз за превоз на товари“

                     Да

                     Начална дата

                     Началната дата на завереното копие на лиценза на Общността.

                     Да

                     Дата на изтичане

                     Датата на изтичане на завереното копие на лиценза на Общността.

                     Да

                     Дата на отнемане

                     Датата на отнемане на завереното копие на лиценза на Общността.

                     Не

                     Дата на временно прекратяване

                     Датата на временно прекратяване на действието на завереното копие на лиценза на Общността.

                     Не

                     Дата на изтичане на временното прекратяване

                     Датата на изтичане на временното прекратяване на действието на завереното копие на лиценза на Общността.

                     Не

      ПРИЛОЖЕНИЕ IV

         ТРАНСЛИТЕРАЦИЯ И УСЛУГИ NYSIIS

      1.   Алгоритъмът NYSIIS, реализиран в централния възел, се използва за кодиране на имената на всички ръководители на транспортна дейност в националния регистър.
      2.   Държавите членки следва винаги да използват ключа NYSIIS като основен механизъм за търсене, когато търсят в регистъра даден ръководител на транспортна дейност посредством функциите за проверка на добрата репутация.
      3.   Освен това държавите членки могат да използват собствен алгоритъм с цел намиране и връщане на допълнителни резултати.
      4.   В резултатите от търсенето ще се посочва механизмът, чрез който е намерен записът — NYSIIS, УПК или свободно избрани критерии.

      ПРИЛОЖЕНИЕ V

         ИЗИСКВАНИЯ ЗА СИГУРНОСТ

      1.   За обмена на съобщения между централния възел и националните системи трябва винаги да се използва протоколът HTTPS.
      2.   Националните системи ще използват сертификатите PKI, предоставени от Комисията, за подсигуряване на предаването на съобщения между националната система и централния възел.
      3.   Националните системи трябва да използват, като минимум, сертификати с алгоритъм SHA-2 (SHA-256) за хеширане на подписа и публичен ключ с дължина 2 048 бита.

      ПРИЛОЖЕНИЕ VI

         НИВА НА ОБСЛУЖВАНЕ

      1.   Националните системи трябва да осигуряват следното минимално ниво на обслужване:

                  1.1.

                  Те трябва да са на разположение 24 часа в денонощието, 7 дни в седмицата.

                  1.2.

                  Тяхната разполагаемост трябва да се следи чрез генерирано от централния възел периодично съобщение за състоянието.

                  1.3.

                  Техният коефициент на разполагаемост трябва да бъде 98 %, в съответствие със следната таблица (числата са закръглени до най-близката удобна единица):

                              Коефициент на разполагаемост от

                              означава липса на разполагаемост от

                              дневно

                              месечно

                              годишно

                              98 %

                              0,5 часа

                              15 часа

                              7,5 дни

                        Държавите членки се насърчават да спазват дневния коефициент на разполагаемост, като все пак се отчита, че определени необходими дейности, като например поддръжка на системата, ще изискват прекъсвания на работата за повече от 30 минути. Спазването на месечния и годишния коефициент на разполагаемост обаче е задължително.

                  1.4.

                  Те трябва да отговарят на най-малко 98 % от исканията, изпратени до тях за един календарен месец.

                  1.5.

                  Когато изпращат отговори на искания за проверка на добрата репутация, на уведомления за нарушения и на искания за проверка на лицензи на Общността в съответствие с приложение VIII:

                              1.5.1.

                              те трябва да отговарят на съобщението с искане в рамките на 10 секунди;

                              1.5.2.

                              общата продължителност на сесията на искането (срок, в който отправилият искането може да очаква отговор) не трябва да надвишава 20 секунди;

                              1.5.3.

                              те трябва да могат да обслужват по 6 искания в секунда.

                  1.6.

                  Националните системи няма да изпращат по повече от 2 искания в секунда до централния възел на ERRU.

                  1.7.

                  Всяка национална система трябва да може да се справя с потенциални технически проблеми на централния възел или на националните системи в други държави членки. Такива проблеми са (без списъкът да е изчерпателен):

                              а)

                              загуба на връзката с централния възел;

                              б)

                              липса на отговор на дадено искане;

                              в)

                              получаване на отговор след изтичане на сесията на дадено съобщение;

                              г)

                              получаване на незаявени съобщения;

                              д)

                              получаване на невалидни съобщения.

            2.   Централният възел трябва:

                  2.1.

                  да осигурява коефициент на разполагаемост 98 %;

                  2.2.

                  да уведомява националните системи за всякакви грешки, или чрез съобщение за отговор, или чрез специално съобщение за грешка. Националните системи на свой ред трябва да приемат тези специални съобщения за грешка и да имат предвиден работен процес за издигане на разглеждането на проблемите на по-високо ниво, с цел да бъдат предприети подходящи действия за коригиране на съобщената грешка.

            3.   Поддръжка
      Държавите членки трябва да уведомяват посредством уебприложението другите държави членки и Комисията за всички планови дейности по поддръжка най-малко една седмица преди началото на въпросните дейности, ако това е технически възможно.

      ПРИЛОЖЕНИЕ VII

         ПРОТОКОЛИРАНЕ И СТАТИСТИКА

      1.   Настоящото приложение предлага подробна информация за данните от протоколирането и статистическите данни, събирани в централния възел, но не и в държавите членки.
      2.   С цел гарантиране на неприкосновеността на личния живот, данните за статистически цели трябва да са анонимни. Данни, идентифициращи конкретен ръководител на транспортна дейност, предприятие за автомобилни превози или УПК, няма да бъдат достъпни за статистически цели.
      3.   Протоколираните данни трябва да съдържат информация за всички трансакции за целите на проследяването и отстраняването на грешки в системата, както и да позволяват съставянето на статистики за тези трансакции.
      4.   Личните данни не трябва да се съхраняват в протоколите в продължение на повече от 6 месеца. Статистическата информация ще се съхранява за неопределен срок от време.
      5.   Статистическите данни, използвани за докладване, ще включват:

                  а)

                  отправящата искането държава членка;

                  б)

                  отговарящата държава членка;

                  в)

                  вида на съобщението;

                  г)

                  кода за състоянието на отговора;

                  д)

                  датата и часа на съобщенията;

                  е)

                  часа на отговора.

      ПРИЛОЖЕНИЕ VIII

         ИЗПОЛЗВАНЕ НА ERRU

      1.   ПРОВЕРЯВАНЕ НА ДОБРАТА РЕПУТАЦИЯ НА РЪКОВОДИТЕЛИ НА ТРАНСПОРТНА ДЕЙНОСТ
      Когато държавите членки проверяват чрез ERRU съгласно член 11, параграф 4 от Регламент (ЕО) № 1071/2009 дали даден ръководител на транспортна дейност е бил обявен в някоя от държавите членки за непригоден да ръководи транспортните дейности на предприятие, те трябва да извършат циркулярно търсене за проверка на добрата репутация, като изпратят искане за проверка на добрата репутация. Отговарящите държави членки трябва да реагират, като изпратят отговор на искането за проверка на добрата репутация.
      2.   ОБМЕН НА ИНФОРМАЦИЯ ЗА НАРУШЕНИЯ
      2.1.   Когато обменя чрез ERRU информация за тежки нарушения в съответствие с член 13, параграф 1 от Регламент (ЕО) № 1072/2009 или член 23, параграф 1 от Регламент (ЕО) № 1073/2009, държавата членка на нарушението уведомява държавата членка на установяване в случай на едно или повече нарушения, извършени от дадено транспортно предприятие, в рамките на член 16 от Регламент (ЕО) № 1071/2009. Уведомяването се извършва чрез изпращане на искане за уведомление за нарушение.
      2.2.   Искането за уведомление за нарушението се изпраща във възможно най-кратък срок, но не по-късно от шест седмици след вземането на окончателното решение по въпроса. То ще съдържа подробна информация за нарушенията, състоянието на наложените санкции, както и исканите санкции, ако има такива, в държавата членка на установяване.
      2.3.   Държавата членка на установяване отговаря на искането за уведомление за нарушение, като изпрати отговор на искането за уведомление за нарушение във възможно най-кратък срок, но не по-късно от шест седмици след вземането на окончателното решение по въпроса, с който да съобщи кои от поисканите от държавата членка на нарушението санкции, ако има такива, са били наложени. Ако не са наложени такива санкции, отговорът на искането за уведомление за нарушение трябва да включва причините за това.
      2.4.   При всички случаи всяко искане за уведомление за нарушение трябва да бъде потвърдено посредством потвърждение на уведомление за нарушение.
      3.   ПРОВЕРЯВАНЕ НА ЛИЦЕНЗ НА ОБЩНОСТТА
      3.1.   Когато проверява за наличието на лиценза на Общността, посочен в член 4 от Регламент (ЕО) № 1072/2009 и Регламент (ЕО) № 1073/2009, дадена държава членка може да поиска, като използва искане за проверка на лиценз на Общността, изпратено до държавата членка на установяване, информацията за лиценза на Общността, посочена в член 16, параграф 2, буква г) от Регламент (ЕО) № 1071/2009.
      3.2.   Държавата членка на установяване трябва да отговори, като изпрати отговор на искането за проверка на лиценз на Общността.


title: Регламент за изпълнение (ЕС) № 789/2012 на Комисията от 31 август 2012 година за установяване на стандартни стойности при внос с цел определяне на входната цена на някои плодове и зеленчуци

text:
               1.9.2012

               BG

               Официален вестник на Европейския съюз

               L 235/28

         РЕГЛАМЕНТ ЗА ИЗПЪЛНЕНИЕ (ЕС) № 789/2012 НА КОМИСИЯТА
   от 31 август 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 31 август 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  66,1

                  ZZ

                  66,1

                  0707 00 05

                  MK

                  43,1

                  TR

                  95,4

                  ZZ

                  69,3

                  0709 93 10

                  TR

                  115,3

                  ZZ

                  115,3

                  0805 50 10

                  AR

                  99,9

                  CL

                  88,4

                  TR

                  96,0

                  UY

                  89,5

                  ZA

                  95,6

                  ZZ

                  93,9

                  0806 10 10

                  BA

                  54,5

                  CL

                  196,9

                  EG

                  209,6

                  TR

                  149,7

                  ZZ

                  152,7

                  0808 10 80

                  AR

                  114,4

                  BR

                  92,8

                  CL

                  124,1

                  NZ

                  127,0

                  US

                  153,4

                  ZA

                  100,4

                  ZZ

                  118,7

                  0808 30 90

                  CN

                  78,2

                  TR

                  137,2

                  ZA

                  95,3

                  ZZ

                  103,6

                  0809 30

                  TR

                  175,7

                  ZZ

                  175,7

                  0809 40 05

                  BA

                  62,2

                  HR

                  73,9

                  IL

                  73,7

                  MK

                  67,5

                  ZZ

                  69,3

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/459 на Комисията от 19 март 2015 година за определяне на техническите характеристики на ad hoc модула за 2016 година относно младите хора на пазара на труда, предвиден в Регламент (ЕО) № 577/98 на Съвета  Текст от значение за ЕИП

text:
               20.3.2015

               BG

               Официален вестник на Европейския съюз

               L 76/6

         РЕГЛАМЕНТ ЗА ИЗПЪЛНЕНИЕ (ЕС) 2015/459 НА КОМИСИЯТА
   от 19 март 2015 година
   за определяне на техническите характеристики на ad hoc модула за 2016 година относно младите хора на пазара на труда, предвиден в Регламент (ЕО) № 577/98 на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 577/98 на Съвета от 9 март 1998 г. относно организацията на извадково изследване на работната сила в Общността (1), и по-специално член 7а, параграф 5 от него,
   като има предвид, че:

               (1)

               За да може да се наблюдава напредъкът към постигането на общите цели, определени в стратегията „Европа 2020“ и в свързаната с нея водеща инициатива „Младежта в движение“ (2), е необходим изчерпателен набор от данни относно младите хора и техния преход към пазара на труда, който дава възможност за съпоставка между държавите членки.

               (2)

               В своето съобщение „Преосмисляне на образованието: инвестиране в умения за постигане на по-добри социално-икономически резултати“ (3) Комисията насърчава държавите членки да въведат в образователните си системи реформи, които да осигурят на младите хора нужните умения за намиране на работа.

               (3)

               В резолюцията си от 27 ноември 2009 г. относно обновена рамка за европейско сътрудничество по въпросите на младежта (2010—2018 г.) (4) Съветът подчертава необходимостта от по-добро познаване и разбиране на условията на живот, ценностите и отношението на младите хора.

               (4)

               В своята препоръка от 22 април 2013 г. относно създаването на гаранция за младежта (5) Съветът насърчава държавите членки възможно най-скоро да приложат схемите за гаранции за младежта, за предпочитане от началото на многогодишната финансова рамка за периода 2014—2020 г. Към държавите членки се отправя препоръка за тази цел да използват европейските структурни и инвестиционни фондове, и по-специално Европейския социален фонд.

               (5)

               В съобщението си „Да обединим усилията си в подкрепа на младите хора в Европа — Призив за действия срещу младежката безработица“ (6) Комисията насърчава държавите членки да приложат на практика гаранцията за младежта и да инвестират в младите хора. В документа се насърчава използването на онлайн услуги, чрез които младите хора могат да търсят възможности за работа, предлагани от работодатели както в собствената им държава, така и в други държави членки, като същевременно се оказва съдействие на МСП за наемането на млади хора от цяла Европа.

               (6)

               В Регламент (ЕС) № 318/2013 на Комисията (7) е определен ad hoc модулът за 2016 година относно младите хора на пазара на труда.

               (7)

               В Делегиран регламент (ЕС) № 1397/2014 на Комисията (8) се определя и се описва областта на специализирана информация („ad hoc подмодули“), която да бъде включена в ad hoc модула за 2016 г. относно младите хора на пазара на труда.

               (8)

               В Регламент (ЕС) № 545/2014 на Европейския парламент и на Съвета (9) се посочва, че техническите характеристики, филтрите, кодовете и срокът за предаване на данните за ad hoc подмодулите, посочени в съображение 7, следва да бъдат определени от Комисията.

               (9)

               Мерките, предвидени в настоящия регламент, са в съответствие със становището на Комитета на Европейската статистическа система,

         ПРИЕ НАСТОЯЩИЯ РЕГЛАМЕНТ:
   Член 1
   Техническите характеристики на ad hoc модула за 2016 г. относно младите хора на пазара на труда, филтрите и кодовете, които трябва да се използват, както и срокът, в който данните се изпращат на Комисията, се определят в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 март 2015 година.

            За Комисията

            Председател

         Jean-Claude JUNCKER

      (1)  ОВ L 77, 14.3.1998 г., стр. 3.

      (2)  Съобщение на Комисията до Европейския парламент, Съвета, Европейския икономически и социален комитет и Комитета на регионите, „Младежта в движение — Инициатива за разгръщане на потенциала на младите хора с цел постигане на интелигентен, устойчив и приобщаващ растеж в Европейския съюз“, прието на 15 септември 2010 г., COM(2010) 477 окончателен.

      (3)  Съобщение на Комисията до Европейския парламент, Съвета, Европейския икономически и социален комитет и Комитета на регионите, „Преосмисляне на образованието: инвестиране в умения за постигане на по-добри социално-икономически резултати“, прието на 20 ноември 2012 г., COM(2012) 669 final.

      (4)  ОВ C 311, 19.12.2009 г., стр. 1.

      (5)  ОВ C 120, 26.4.2013 г., стр. 1.

      (6)  Съобщение на Комисията до Европейския парламент, Съвета, Европейския икономически и социален комитет и Комитета на регионите, „Да обединим усилията си в подкрепа на младите хора в Европа — Призив за действия срещу младежката безработица“, прието на 19 юни 2013 г., COM(2013) 447 final.

      (7)  Регламент (ЕС) № 318/2013 на Комисията от 8 април 2013 г. за приемане на програмата от ad hoc модули за 2016—2018 г. за извадковото изследване на работната сила, предвидено в Регламент (ЕО) № 577/98 на Съвета (ОВ L 99, 9.4.2013 г., стр. 11).

      (8)  Делегиран регламент (ЕС) № 1397/2014 на Комисията от 22 октомври 2014 г. за изменение на Регламент (ЕС) № 318/2013 за приемане на програмата от ad hoc модули за 2016—2018 г. за извадковото изследване на работната сила, предвидено в Регламент (ЕО) № 577/98 на Съвета (ОВ L 370, 30.12.2014 г., стр. 42).

      (9)  Регламент (ЕС) № 545/2014 на Европейския парламент и на Съвета от 15 май 2014 г. за изменение на Регламент (ЕО) № 577/98 на Съвета относно организацията на извадково изследване на работната сила в Общността (ОВ L 163, 29.5.2014 г., стр. 10).

      ПРИЛОЖЕНИЕ
      В настоящото приложение се определят техническите характеристики, филтрите и кодовете, които трябва да се използват в аd hoc модула относно младите хора на пазара на труда, предвиден за 2016 г. В него се определят и датите за предаване на данните на Комисията.

         Срок за предаване на резултатите на Комисията:31 март 2017 г.

         Филтри и кодове, които трябва да се използват за изпращането на данните: съгласно приложение III към Регламент (ЕО) № 377/2008 на Комисията (1), изменен с приложение I към Регламент (ЕС) № 317/2013 на Комисията (2).

         Колони, предназначени за незадължителни тегловни коефициенти, които да се използват при подизвадки или при липса на отговори: колони 228—231, съдържащи цели числа, и колони 232—233, съдържащи числа, представени чрез десетични знаци.

         Подмодул „Образование“

         Филтър: 15≤ВЪЗРАСТ≤34

                  Име/колона

                  Код

                  Описание

                  Филтър

                  WORKEXP
                  211

                     Трудов стаж, придобит по време на образованието

                  HATLEVEL≠000

                     Платен или неплатен трудов стаж, придобит по време на обучението в най-високата образователна степен (HATLEVEL)

                  1

                  Платен и неплатен трудов стаж

                  2

                  Само платен трудов стаж

                  3

                  Само неплатен трудов стаж

                  4

                  Няма трудов стаж при HATLEVEL

                  9

                  Не се прилага (не е включено във филтъра)

                  Празно

                  Неизвестно

                  WORKSTUD
                  212

                     Учене в процеса на работа

                  WORKEXP=1-3

                     Вид трудов стаж, който е част от учебния план на най-високата образователна степен (HATLEVEL)

                  1

                  Чиракуване (оперативно определение на Евростат)

                  2

                  Задължителен стаж

                  3

                  Задължително обучение в работна среда, ако не е възможно разграничение между 1 и 2

                  4

                  Незадължителен стаж (част от образованието)

                  5

                  Работа извън учебния план

                  9

                  Не се прилага (не е включено във филтъра)

                  Празно

                  Неизвестно

                  ADDLEVEL
                  213-214

                     Ниво на допълнително формално образование

                  EDUCSTAT=2

                     Ниво и насоченост на формалното образование, което лицето е започнало след завършване на най-високата образователна степен

                  00

                  Не е започнато друго формално образование след завършването на най-високата образователна степен

                  10

                  ISCED 1

                  20

                  ISCED 2

                  30

                  ISCED 3, когато не е възможно разграничение според насочеността на образованието

                  34

                  ISCED 3 обща програма

                  35

                  ISCED 3 програма за професионално обучение

                  40

                  ISCED 4, когато не е възможно разграничение в зависимост от областта на образованието

                  44

                  ISCED 4 обща програма

                  45

                  ISCED 4 програма за професионално обучение

                  50

                  ISCED 5

                  60

                  ISCED 6

                  70

                  ISCED 7

                  80

                  ISCED 8

                  99

                  Не се прилага (не е включено във филтъра)

                  Празно

                  Неизвестно

                  DROPREAS
                  215

                     Причина за отпадане от системата на образованието

                  EDUCSTAT=2 и ADDLEVEL≠00

                     Основна причина, поради която започнатото ниво на формално образование не е завършено

                  0

                  Последно завършено формално образование

                  Последното формално образование не е завършено поради:

                  1

                  Нивото на трудност

                  2

                  Обучението не отговаря на потребностите или на интересите

                  3

                  Разходите, свързани с обучението

                  4

                  Желание да започне работа

                  5

                  Семейни причини

                  6

                  Здравословни причини

                  7

                  Други

                  9

                  Не се прилага (не е включено във филтъра)

                  Празно

                  Неизвестно

                  LEAVDATE
                  216-221

                     Дата на прекъсване на формалното образование

                  EDUCSTAT=2 и ADDLEVEL≠00

                     Месец и година на прекъсване на формалното образование

                  Вписват се четирите цифри на съответната година

                  9999

                  Не се прилага (не е включено във филтъра)

                  Празно

                  Неизвестна (година)

                  Вписват се двете цифри на съответния месец

                  99

                  Не се прилага (не е включено във филтъра)

                  Празно

                  Неизвестен (месец)

                  NCONREAS
                  222

                     Причина за непродължаване на образованието

                  EDUCSTAT=2 и ADDLEVEL=00 и HATLEVEL=000-500

                     Основна причина за непродължаване на формалното образование

                  0

                  Най-високата образователна степен е счетена за достатъчно висока

                  1

                  Нивото на трудност

                  2

                  Обучението не отговаря на потребностите или на интересите

                  3

                  Разходите, свързани с обучението

                  4

                  Желание да започне работа

                  5

                  Семейни причини

                  6

                  Здравословни причини

                  7

                  Други

                  9

                  Не се прилага (не е включено във филтъра)

                  Празно

                  Неизвестно

         Подмодул „Намиране на работа“

         Филтър: 15≤ВЪЗРАСТ≤34

                  Име/колона

                  Код

                  Описание

                  Филтър

                  SUPPORT
                  223

                     Подкрепа, получена за намирането на работа

                  (WSTATOR=1,2 и STARTIME<12) или WSTATOR=3-5

                     Вид подкрепа, получена от публични агенции през предходните дванадесет месеца с цел намиране на работа, която се оценява като най-полезна

                  0

                  Не е получена подкрепа

                  Най-полезен вид подкрепа:

                  1

                  Помощ за намирането на свободни работни места

                  2

                  Съвети за кандидатстване за работа

                  3

                  Съвети относно възможности за обучение и образование

                  4

                  Отпускане на място в програма за работа

                  5

                  Отпускане на място в програма за образование или обучение

                  6

                  Друго

                  7

                  Получена е подкрепа, но тя не се оценява като полезна

                  8

                  Получена е подкрепа, но не е ясно доколко тя е била полезна

                  9

                  Не се прилага (не е включено във филтъра)

                  Празно

                  Неизвестно

                  FINDMETH
                  224

                     Метод за намиране на настоящата работа

                  STAPRO=3

                     Методи, използвани за намирането на настоящата основна работа

                  1

                  Обяви за работа, независимо от начина на намирането им

                  2

                  Роднини, приятели или познати

                  3

                  Обществено бюро по труда

                  4

                  Частна агенция за заетост

                  5

                  Организация, предоставяща образование или обучение

                  6

                  Лицето лично е потърсило работодателя

                  7

                  Работодателят лично е потърсил лицето

                  8

                  Друг метод

                  9

                  Не се прилага (не е включено във филтъра)

                  Празно

                  Неизвестно

                  OKLEVEL
                  225

                     Целесъобразност на работата от гледна точка на равнището на образование на респондента

                  WSTATOR=1,2

                     Степен, в която настоящата основна работа на респондента отговаря на равнището на образованието му

                  1

                  Работата отговаря добре на образованието му

                  2

                  Работата отговаря до известна степен на образованието му

                  3

                  Работата не отговаря много добре на образованието му

                  4

                  Работата изобщо не отговаря на образованието му

                  9

                  Не се прилага (не е включено във филтъра)

                  Празно

                  Неизвестно

                  MOVE4JOB
                  226

                     Готовност за промяна на местожителството с цел работа

                     Готовност за промяна на местожителството с цел започване на работа

                  1

                  Респондентът се е преместил или е склонен да се премести в рамките на своята държава

                  2

                  Респондентът се е преместил или е склонен да се премести в друга държава от ЕС

                  3

                  Респондентът се е преместил или е склонен да се премести в държава извън ЕС

                  4

                  Респондентът не се е преместил или не е склонен да се премести, за да започне работа

                  Празно

                  Неизвестно

                  CMT4JOB
                  227

                     Готовност за пътуване до работното място

                     Готовност за пътуване на дълго разстояние до работното място

                  1

                  Респондентът понастоящем пътува до местоработата си или е склонен да пътува по-дълго от един час (в едната посока)

                  2

                  Респондентът понастоящем не пътува до местоработата си и не е склонен да пътува по-дълго от един час (в едната посока)

                  Празно

                  Неизвестно

         (1)  Регламент (ЕО) № 377/2008 на Комисията от 25 април 2008 г. за прилагане на Регламент (ЕО) № 577/98 на Съвета относно организацията на извадково изследване на работната сила в Общността по отношение на кодификацията, която ще се използва за предаване на данни от 2009 г. нататък и на използването на подизвадка за събиране на данни по структурните променливи и за определянето на референтните тримесечия (ОВ L 114, 26.4.2008 г., стр. 57).

         (2)  Регламент (ЕС) № 317/2013 на Комисията от 8 април 2013 г. за изменение на приложенията към регламенти (ЕО) № 1983/2003, (ЕО) № 1738/2005, (ЕО) № 698/2006, (ЕО) № 377/2008 и (ЕС) № 823/2010 по отношение на Международната стандартна класификация на образованието (ОВ L 99, 9.4.2013 г., стр. 1).


title: Регламент за изпълнение (ЕС) № 870/2014 на Комисията от 11 август 2014 година относно критериите за заявителите по отношение на капацитета на железопътната инфраструктура  Текст от значение за ЕИП

text:
               12.8.2014

               BG

               Официален вестник на Европейския съюз

               L 239/11

         РЕГЛАМЕНТ ЗА ИЗПЪЛНЕНИЕ (ЕС) № 870/2014 НА КОМИСИЯТА
   от 11 август 2014 година
   относно критериите за заявителите по отношение на капацитета на железопътната инфраструктура
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2012/34/ЕС на Европейския парламент и на Съвета от 21 ноември 2012 г. за създаване на единно европейско железопътно пространство (1), и по-специално член 41, параграф 3 от нея,
   като има предвид, че:

               (1)

               В член 41, параграф 2 от Директива 2012/34/ЕС е предвидена възможността управителите на инфраструктура да установяват изисквания спрямо заявителите, за да осигурят гаранции за оправданите си очаквания за бъдещи приходи и използване на инфраструктурата.

               (2)

               Тези изисквания следва да бъдат подходящи, прозрачни и недискриминационни. Те могат единствено да включват предоставянето на финансова гаранция, която не следва да надвишава определено равнище, което е пропорционално на очакваното равнище на дейност на заявителя, и уверение за способността на заявителя за изготвяне на съвместими с правилата предложения за инфраструктурен капацитет.

               (3)

               Финансовите гаранции може да бъдат под формата на авансови плащания или гаранции, предоставяни от финансови институции.

               (4)

               При определяне на целесъобразността на изискванията, посочени в съображение 2, следва да се вземе предвид фактът, че при ползването на инфраструктурата на конкурентните видове транспорт, в т.ч. автомобилния и въздушния транспорт, морския и вътрешния воден транспорт, често не се начисляват такси и следователно не се налага да се определят финансови гаранции в тази връзка. С цел да се гарантира лоялната конкуренция между видовете транспорт, финансовите гаранции следва да бъдат строго ограничени до необходим минимум по отношение на техния размер и продължителност.

               (5)

               Тези финансови гаранции ще бъдат целесъобразни само когато са необходими, за да може управителят на инфраструктура да бъде уверен в бъдещите приходи и използването на инфраструктурата. Необходимостта от финансови гаранции намалява допълнително поради факта, че управителите на инфраструктура могат да разчитат на проверките и контрола на финансовата стабилност на железопътните предприятия, осъществявани в рамките на лицензионната процедура в съответствие с глава III от Директива 2012/34/ЕС, и по-специално член 20 от нея.

               (6)

               По отношение на тези гаранции се прилага принципът за недискриминация и следователно не би трябвало да има разлика между изискванията за гаранции, приложими по отношение на частни и публични заявители.

               (7)

               Гаранциите следва да бъдат съобразени със свързаното със заявителя ниво на риск, пред което управителят на инфраструктурата е изправен на различните етапи на разпределяне на капацитета. Като цяло се счита, че рискът е нисък, докато капацитетът може да бъде преразпределен към други железопътни предприятия.

               (8)

               Гаранция, която се изисква във връзка с изготвянето на съвместими с правилата предложения, може да се разглежда като подходяща, прозрачна и недискриминационна единствено когато управителят на инфраструктура е установил ясни и прозрачни правила за изготвянето на заявката за капацитет в референтния документ за железопътната мрежа и предлага на заявителите необходимите помощни инструменти. Тъй като не е възможно способността за изготвяне на съвместими с правилата предложения да бъде обективно определена преди процедурата за подаване на заявления, всеки пропуск в това отношение може да се установи единствено след приключване на процедурата въз основа на системна неспособност за изготвяне на тези предложения или за предоставяне на необходимата информация на управителя на инфраструктурата. Заявителят носи отговорност за този пропуск, който се санкционира с изключване на заявителя от процедурата за подаване на заявления за конкретен влаков маршрут.

               (9)

               Мерките, предвидени в настоящия регламент, са в съответствие със становището на комитета, посочен в член 62, параграф 1 от Директива 2012/34/ЕС,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   Настоящият регламент установява правила за финансовите гаранции, които управител на инфраструктура може да изиска, за да осигури защитата на оправданите си очаквания за бъдещи приходи, без да се надвишава определено равнище, което е пропорционално на предвиденото от заявителя равнище на дейност. Правилата включват по-специално условията, при които може да се изиска гаранция или авансово плащане, както и равнището и продължителността на финансовата гаранция. В допълнение настоящият регламент установява някои елементи на критериите за оценка на способността на заявителя да изготвя съвместими с правилата предложения за инфраструктурен капацитет.
   Член 2
   Определения
   За целите на настоящия регламент се прилага следното определение:

               „финансова гаранция“ означава а) авансови плащания с оглед намаляване и предвиждане на бъдещи задължения за плащане на такси за инфраструктура; или б) договорни споразумения, чрез които финансова институция, например банка, е поела ангажимент да гарантира, че подобни плащания ще бъдат извършени, когато станат изискуеми.

         Член 3
   Условия във връзка с финансовите гаранции
   1.   За покриване на изискваната финансова гаранция заявителят може да избере между авансово плащане или договорно споразумение по смисъла на член 2. Когато управител на инфраструктура изисква от заявител да извърши авансово плащане на таксите за инфраструктура, той не може същевременно да изисква други финансови гаранции за същите предвидени дейности.
   2.   Управител на инфраструктура не изисква от заявителите да предоставят финансови гаранции освен ако кредитният рейтинг на заявителя предполага, че той може да срещне трудности при редовното заплащане на таксите за инфраструктура. Управителят на инфраструктурата посочва тези кредитни рейтинги в раздела относно принципите за налагане на такси от своя референтен документ за железопътната мрежа, ако е приложимо. Управителят на инфраструктурата обосновава своето искане за финансова гаранция с рейтинги, които не са по-стари от две години и са присъдени от агенция за кредитен рейтинг.
   3.   Управителят на инфраструктура не изисква финансова гаранция:

               а)

               от избраното железопътно предприятие, ако кандидатът, който не е железопътно предприятие, вече е дал или платил финансова гаранция за покриване на бъдещи плащания за едни и същи предвидени дейности;

               б)

               ако таксата за инфраструктура се заплаща пряко на управителя на инфраструктурата от компетентен орган съгласно Регламент (ЕО) № 1370/2007 на Европейския парламент и на Съвета (2).

         Член 4
   Равнище и продължителност на финансовите гаранции
   1.   Равнището на финансовите гаранции по отношение на един заявител не надвишава прогнозирания размер на таксите, начислени в рамките на два месеца от заявената експлоатация на влаковете.
   2.   Таксите за резервация, платени в съответствие с член 36 от Директива 2012/34/ЕС, се приспадат от максималния прогнозиран размер на таксите, посочени в параграф 1.
   3.   Управител на инфраструктура не изисква финансовата гаранция да влиза в сила повече от десет дни преди първо число на месеца, в който железопътното предприятие започва експлоатация на влакове, за която ще се заплащат таксите за инфраструктура, покрити от въпросната финансова гаранция. Ако капацитетът се разпределя след този момент, управителят на инфраструктурата може да поиска финансова гаранция с краткосрочно предизвестие.
   Член 5
   Способност за изготвяне на съвместими с правилата предложения за инфраструктурен капацитет
   Управителят на инфраструктура не отхвърля заявление за конкретен влаков маршрут на основание липса на уверение за способността за изготвяне на съвместими с правилата предложения за инфраструктурен капацитет по смисъла на член 41, параграф 2 от Директива 2012/34/ЕС освен ако:

               а)

               заявителят не е удовлетворил две последователни искания за предоставяне на липсващата информация или многократно е реагирал по начин, който не отговаря на условията, установени в референтния документ за железопътната мрежа, посочен в член 27 от Директива 2012/34/ЕС и в приложение IV към тази директива, по отношение на процедурите за подаване на заявления за влакови маршрути; както и

               б)

               управителят на инфраструктура може при поискване от страна на регулаторния орган и по удовлетворителен за него начин да докаже, че е предприел всички разумни мерки, за да спомогне за правилното и навременно подаване на заявленията.

         Член 6
   Преходна разпоредба
   При необходимост управителите на инфраструктура привеждат своите референтни документи за железопътната мрежа в съответствие с разпоредбите на настоящия регламент в рамките на първия времеви период от влизането му в сила.
   Член 7
   Настоящият регламент влиза в сила на двадесетия ден след публикуването му в Официален вестник на Европейския съюз

   Той се прилага от 16 юни 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 август 2014 година.

            За Комисията

            Председател

         José Manuel BARROSO

      (1)  ОВ L 343, 14.12.2012 г., стр. 32.

      (2)  Регламент (ЕО) № 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета (ОВ L 315, 3.12.2007 г., стр. 1).